AGENDA CULTURAL OCTUBRE 2009 | iTarrega.wordpress.com # bloc informatiu de la ciutat de Tàrrega
15/10/2009 a 9:28 pm	· Filed under Agenda	AGENDA CULTURAL
TÀRREGA – OCTUBRE 2009
Inauguració de l’exposició Cister. Monestirs Reials a la Catalunya Nova
Organitza: La Ruta del Cister
La mostra vol atansar al públic el coneixement sobre l’orde del Cister amb els monestirs de Poblet, Santes Creus i Vallbona, i del context històric en què van ser fundats a les comarques de la Conca de Barberà, l’Alt Camp i l’Urgell. Així, dóna a conèixer la realitat històrica sobre els orígens i l’evolució dels monestirs del Cister a Catalunya i la seva gran transcendència social, econòmica i cultural, així com la història de l’orde, la implantació en el territori i la relació amb l’entorn. Oberta fins al dia 29 de novembre.
Inici de la 18a. temporada de Cine Club La Lloca:
Anticristo de Lars Von Trier (Dinamarca, 2009) • Drama de terror
Amb Willem Dafoe i Charlotte Gainsbourg. L’inclassificable realitzador danès Lars Von Trier, avesat a experimentar amb la tècnica cinematogràfica (com ha fet brillantment a Bailar en la oscuridad o Dogville), s’endinsa ara dins el gènere del terror per abocar-hi les seves particulars obsessions sobre la moral i el sexe. Una parella immersa en el dolor i a punt de separar-se es retira a una cabana perduda enmig del bosc sota l’esperança que el contacte amb la natura solucioni els seus problemes. Però la situació, lluny de corregir-se, s’agreuja encara més. Preu: 5 euros
Les Diferents Cares de la Immigració 2009:
Degustació de begudes naturals senegaleses a càrrec de l’Associació Unió de la Comunitat Senegalesa de l’Urgell i la Segarra
A les 11 del matí, a la cruïlla dels carrers del Carme i Santa Anna
Tast de begudes típiques del Senegal com el bisap, el bui o el djidiar, totes elaborades amb productes naturals i sense alcohol. Tàrrega convoca altra vegada un cicle d’activitats participatives que conviden a reflexionar sobre el fenomen migratori. Conferències, exposicions, tallers, teatre i cinema integren fins al 13 de novembre una programació que difondrà aspectes sovint desconeguts sobre els nouvinguts que conviuen entre nosaltres, persones que han hagut de deixar la seva terra i la seva gent per millorar la qualitat de vida, adaptant-se a un entorn que inicialment els és aliè. Alhora, i en un to més lúdic, Les Diferents Cares de la Immigració fa d’altaveu dels costums socials i culturals d’aquestes comunitats, propiciant la creació d’espais de trobada entre població autòctona i estrangera. La programació aglutina la tasca de diferents àrees de l’Ajuntament de Tàrrega sota la coordinació de la Regidoria d’Acció Social. Dissabte Dia 3
 Ruta secreta del Casc Històric (A les 6 de la tarda, des de la plaça Major)
 Pregó de festa (A les 7 de la tarda, a la Biblioteca Central Comarcal)
 Sopar i ball amb el grup Sarau 4 (A 2/4 de 10 de la nit, a l’Espai MerCAT)
Sortida ciclista per carretera: Tàrrega – Granyena – Rubinat – Cervera – Agramunt – Tàrrega (80 km)
Teatre infantil Fundació La Xarxa: Les aventures de Tom Sawyer amb La Remoreu Teatre
La temporada d’espectacles infantils a la capital de l’Urgell programada per Fundació La Xarxa s’inicia amb aquesta adaptació teatral de la popular novel•la de Mark Twain. Tom Sawyer és un nen que viu i somia les seves pròpies aventures en un petit poblet a la vora del riu Mississipi amb el seu millor i inseparable amic, Hucleberry Finn. Tom i Huck viuran una aventura d’amistat i emocions que ens transportaran a un món màgic. Preu: 4 euros
Conferència Al Mudawana, el codi de família marroquí a càrrec de Dolors Bramon i Planes, filòloga i Doctora en Filosofia, Geografia i Història
Sessió inaugural del cicle de la Filmoteca de Catalunya a Tàrrega:
Deseando amar (In the mood for love) de Wong Kar-Wai (Hong Kong, 2000)
Amb aquest clàssic contemporani s’inicia a Tàrrega el cicle de projeccions de la Filmoteca de Catalunya. Chow, redactor d’un diari local, i la seva dona es traslladen a un immoble on ell coneix Li-zhen, una jove casada. Chow passa cada cop més temps en companyia de Li-zhen i es fan bons amics. Un dia, però, s’hauran d’enfrontar als fets: els seus respectius cònjuges estan mantenint una relació amorosa. Poètica història d’un amor no consumat plasmada en imatges de singular bellesa a càrrec de Wong Kar-Wai, director de "Happy together". Atenció a la fotografia de Christopher Doyle, la banda sonora de Michael Galasso i l’ús de les cançons de Nat King Cole. Preu: 3 euros. Aturats, estudiants i Carnet Jove: 2,5 euros. Abonament per a 10 sessions: 25 euros.
Festa Cultural de Guinea
De 4 de la tarda a 11 de la nit, a l’Espai MerCAT (plaça de les Nacions sense Estat)
Organitza: Sabu • Associació d’Immigrants Guineans de Lleida i Província
Sortida ciclista per carretera: Tàrrega – Cervera – El Llor – Sant Guim de la Plana – Concabella – Agramunt – Tàrrega (70 km)
25è. Aplec dels Molars amb l’actuació de la Capella de Música
A 2/4 de 9 del matí, a la capella dels Molars (carretera de Sant Martí de Riucorb)
Pedalada Popular Contra el Canvi Climàtic:
Recorrent el carril bici de Tàrrega i la carretera del Talladell
Inauguració de l’exposició fotogràfica El vel de Verònica
Organitza: Emergent • Festival Internacional de Fotografia i Arts Visuals Col•lecció formada per una cinquantena de retrats en col•laboració amb la Fundació Forvm de Tarragona. Són treballs d’una trentena d’artistes d’arreu del món, entre els quals figuren Richard Avedon, Oriol Maspons, Javier Vallhonrat, America Sánchez, Humberto Rivas o Joan Fontcuberta. Activitat emmarcada dins el 2n. Festival Internacional de Fotografia i Arts Visuals • Emergent 2009, que enguany se celebra a cavall de Lleida i Tàrrega. A l’acte inaugural assistirà David Balsells, representant de la Fundació Fòrvm de Tarragona, i l’artista Toni Catany, un dels autors participants a la mostra. Oberta fins al dia 31 d’octubre.
Cine Club La Lloca: Despedidas de Yojiro Takita (Japó, 2008) • Drama
Amb Masahiro Motoki, Ryoko Hirosue i Tsutomu Yamazaki. Òscar 2009 a la millor pel•lícula de parla no anglesa. Daigo, violoncel•lista d’una orquestra que s’acaba de dissoldre, torna a la seva ciutat natal, on aconsegueix una feina d’enterrador: renta els cossos, els col•loca al taüt i els envia a l’altre món de la millor forma possible. Daigo descobrirà així en aquest ritual de mort la guspira vital que li faltava a la seva pròpia vida. Preu: 5 euros
Cicle de Cinema Infantil en Català: Monstres contra alienígenes
Organitza: Circuit Urgellenc, Foment Targarí i Generalitat de Catalunya
Temporada de Teatre 2009 – 2010: Hamlet de William Shakespeare, a càrrec de Cia. La Perla 29
Amb Julio Manrique, Ramon Vila, Carme Pla, Carles Martínez, Aida de la Cruz, Jordi Rico i David Vert • Direcció d’Oriol Broggi
El Teatre Ateneu de Tàrrega acull d’octubre a febrer la Temporada de Teatre, un complet cicle que esdevé una mostra atractiva de la producció escènica catalana del moment, tant de petit com de gran format, amb el denominador comú de la qualitat. Hi actuen intèrprets de renom al servei de grans produccions i alhora també es dóna veu a innovadores propostes a càrrec de companyies independents. També inclou un muntatge destacat dins l’àmbit de la dansa.
Hamlet La temporada estable targarina s’estrena amb aquesta nova adaptació de la immortal tragèdia de Hamlet, príncep de Dinamarca. I si es tracta d’actualitzar una peça clàssica de William Shakespeare, ningú millor que La Perla 29, companyia que ja va recollir molts aplaudiments amb la seva recent versió d’El Rei Lear, també sota la direcció d’Oriol Broggi. L’agrupació acara amb llibertat absoluta la revisió del text alhora mantenint-se fidel al geni del dramaturg anglès. L’argument de base és prou conegut: el príncep Hamlet rep a mitjanit la visita de l’espectre del seu pare, el rei que ha mort recentment. Dolgut pel casament precipitat del seu tiet Claudi amb la seva mare Gertrudis per accedir a la corona del regne, Hamlet s’enfurisma més quan el fantasma li desvela com en realitat fou assassinat pel seu propi germà i l’exhorta a la venjança. Informació de tota la temporada al web: www.tarrega.cat/teatreateneu
– Abonaments (set muntatges): 90 € (platea); 80 € (llotja); 70 € (amfiteatre)
– Entrades: 20 € (platea); 18 € (llotja); 16 € (amfiteatre
• A partir del divendres 2 d’octubre: només venda d’abonaments
• A partir del divendres 9 d’octubre: venda d’entrades i abonaments
• Taquilles del Teatre Ateneu: de dilluns a divendres, de 19 a 21 h., fins al dia 20 d’octubre • També des d’una hora abans de la funció
Descomptes especials: els grups d’alumnes dels centres educatius de Tàrrega només paguen la meitat (50%) i els joves de 18 anys només paguen el 18% de l’import
Sortida ciclista per carretera: Tàrrega – Nalec – Rocallaura – Belltall – Verdú – Tàrrega (75 km)
Teatre infantil Fundació La Xarxa: Petons amb Cia. L’Estenedor
L’Òscar té 12 anys i s’ha tornat força rebel. Entre altres coses, ara es nega a fer petons. Tant la seva família, com la Marga, una amiga de tota la vida, estan molt preocupats. El metge diu que si pogués ficar-se a dintre de l’Òscar potser podria esbrinar per què. Comença així aquesta aventura de titelles, un viatge a la recerca dels petons. Preu: 4 euros
Funció inaugural del Circ Tonelly
Organitza: Circ Tonelly i Amics del Circ de Tàrrega
Funcions cada tarda fins al diumenge 25 d’octubre.
Teatre amb Rosella de Naima Zitan, a càrrec de l’Associació Teatre Aquario A 2/4 de 6 de la tarda, al Teatre Ateneu (plaça del Carme, 12)
Produïda per Desenvolupament Comunitari i Sodepau. Repartiment: Laila Biguini, Abdelfateh Damouh, Abdelali El Aziz, Mohamed El Bouhali i Xènia Blaya. La dramaturga Naima Zitan escrigué Rosella per difondre els importants canvis introduïts al codi de família del Marroc. Després de 500 representacions al seu país d’origen desembarca en terres catalanes aquesta peça escènica que narra la història d’Amina, una dona marroquina que viu a Catalunya i que, si bé no coneix els seus drets, es vol divorciar. Això serà possible? Com reaccionarà el marit? Rebrà algun tipus de suport? Els intèrprets són marroquins residents a Catalunya. La representació serà parlada en “dariya” (àrab dialectal marroquí) i es facilitarà al públic llibrets en català i traducció simultània. Gratuït
Cicle de Cinema Infantil en Català: L’Edat de Gel 3
A les 10 de la nit, a l’Espai MerCAT (plaça de les Nacions sense Estat)
XXII Cicle Coral de Tardor: agrupació a determinar A les 7 de la tarda, al Teatre Ateneu (plaça del Carme, 12)
Sessió de ball amb l’Orquestra Glacé: inauguració de la temporada
Jornada Tàrrega, dinàmica emprenedora
A partir de les 10 del matí, a la Casa Consistorial (plaça Major, 1)
Organitza: Ceeilleida i Regidoria de Promoció Econòmica
• A 2/4 d’11 del matí: Generar noves idees, un repte diari de l’empresa A càrrec de Philippe Delespesse, expert en intel•ligència creativa
• A les 12 del migdia: taula rodona Fer empresa a Tàrrega, reptes i oportunitats
• A la 1 del migdia: L’aventura d’emprendre A càrrec d’Alejandro Vesga, director de la revista Emprendedores
Més informació i inscripcions al tel. 973 311 608
Presentació del llibre Esmorzars a Lleida amb l’autor Ignasi Revés
A 2/4 de 9 del vespre, a la Sala dels Arcs del Museu Comarcal de l’Urgell (c. La Font)
Correllengua 2009 a Tàrrega:
• Conferència sobre la llengua catalana (A les 8 del vespre, a la Biblioteca Central Comarcal)
• II Campionat de Porronaires i castanyada popular (A les 9 de la nit, a la plaça Major)
Organitza: Associació per la Cultura Nacional Guixanet
Correllengua Infantil 2009 a Tàrrega: • Cercavila amb Grallers de la Barra, La Fal•lera Gegantera i capgrossos
(A les 5 de la tarda, pels carrers del centre de la ciutat)
• Espectacle infantil amb Albert Show i xocolatada a càrrec dels Escoltes
(A les 6 de la tarda, a la plaça del Carme)
Cicle de Cinema Infantil en Català: En Doreamon i els Déus del Vent
Correllengua 2009 a Tàrrega: Concert de Castanyada amb El Belda i el Conjunt Badebadoc, Dijous Paella, Skalivada i Punxadiscos Pilós
Organitza: Guixanet, Perquè Vull! i Regidoria de Cultura
La nit de les castanyes i els panellets es tenyeix aquest any a Tàrrega de reivindicació catalanista. La festa arriba abanderada pel Correllengua, que ens brindarà una vetllada de música engrescadora amb tres agrupacions en directe. Encapçalant el cartell, El Belda ens atansarà les seves particulars versions folk de clàssics de la cançó catalana com L’Empordà dels Sopa de Cabra o S’ha acabat d’Els Pets. Al seu costat el Conjunt Badebadoc, format per Lo Mante, Marc Serrats i Eric Barrut. Per la seva part, Dijous Paella combinen la rumba catalana de lletres desenfadades amb altres ritmes com el flamenc o la cobla oferint una textura sonora força original. I compartint escenari els lleidatans Skalivada i la seva proposta de rock, folk i cúmbia per no parar de ballar. El Punxadiscos Pilós posarà la cirereta a una trobada on no faltaran les típiques castanyes i porrons. Gratuït
Històries d’un viatge • Pintures d’Ester Besolí
Obres pictòriques que reflecteixen la duresa emocional que comporta la immigració en abandonar la llar i adaptar-se a un nou entorn sovint complex, basades en experiències personals reals. Es vol expressar així l’aspecte humà, alhora que ignorat, de la immigració. Organitzat per la Regidoria d’Acció Social i Caja de Ahorros del Mediterráneo (CAM). Fins a l’11 d’octubre, a la Sala Marsà de la Casa de Cultura (carrer de la Vilanova)
Fotografia de l’Esport d’Avelino Pi
Avelino Pi és un dels pioners de la fotografia esportiva a Espanya. La seva carrera va començar amb els Jocs Olímpics de Munic, l’any 1972. Des d’aleshores, Avelino Pi ha estat testimoni de cinc trobades olímpiques més, d’estiu i d’hivern: Sarajevo, Los Angeles, Barcelona, Sydney i Atenes. Aquesta trajectòria li ha permès copsar els canvis en el món de l’esport i també els principals personatges que han donat entitat i continuïtat al moviment olímpic, al llarg dels darrers 35 anys.
Fins al 21 d’octubre, al Museu Comarcal de l’Urgell•Sala dels Arcs (carrer de La Font)
Horari: De dilluns a dissabte, de 19 a 21 h.; Diumenges i festius, de 12 a 14 h. i de 19 a 21 h. Cister. Monestirs Reials a la Catalunya Nova
La mostra vol atansar al públic el coneixement sobre l’orde del Cister amb els monestirs de Poblet, Santes Creus i Vallbona, i del context històric en què van ser fundats a les comarques de la Conca de Barberà, l’Alt Camp i l’Urgell. Així, dóna a conèixer la realitat històrica sobre els orígens i l’evolució dels monestirs del Cister a Catalunya i la seva gran transcendència social, econòmica i cultural, així com la història de l’orde, la implantació en el territori i la relació amb l’entorn.
Del 2 d’octubre al 29 de novembre, al Museu Comarcal de l’Urgell (carrer Major, 11)
Emergent • Festival Internacional de Fotografia i Arts Visuals El vel de Verònica • Fotografies de retrats humans
Col•lecció formada per una cinquantena de retrats en col•laboració amb la Fundació Forvm de Tarragona. Són treballs d’una trentena d’artistes d’arreu del món, entre els quals figuren Richard Avedon, Oriol Maspons, Javier Vallhonrat, America Sánchez, Humberto Rivas o Joan Fontcuberta. Amb el suport de la Regidoria de Cultura de l’Ajuntament de Tàrrega. Activitat emmarcada dins el 2n. Festival Internacional de Fotografia i Arts Visuals • Emergent 2009, que enguany se celebra a cavall de Lleida i Tàrrega.
Del 16 al 31 d’octubre, a la Sala Marsà de la Casa de Cultura (carrer de la Vilanova)
Cursos de teatre: iniciació i perfeccionament
A càrrec de Noèlia Tomàs • Del 5 d’octubre al 14 de desembre
Els dilluns, a 2/4 de 9 de la nit, a l’Espai MerCAT (plaça de les Nacions sense Estat)
Informació i inscripcions al telèfon 639 167 779
A càrrec de Jaume Solé • Del 5 d’octubre al 4 de novembre
Dilluns i dimecres, a les 9 de la nit, a la Casa de Cultura (carrer de Les Piques, 1)
Informació i inscripcions al telèfon 973 31 16 29
Curs de gralla i tabal
A càrrec de l’Associació per la Cultura Nacional Guixanet • Grallers de la Barra de Tàrrega
Els divendres, de 8 a 9 del vespre, als bucs d’assaig de l’Espai MerCAT
Informació i inscripcions a la Casa de Cultura (Les Piques, 1)
guixanet.tarrega@gmail.com • Tel. 646 274 515